

Οί 9 ί(Λΐ 5 ^ 9 ηεοΙ 6γ I 
ΤΗεοϋοΓΟδ Μουιηαρι 
ΡβΙβ: 2013.02.3ί<Ό9:40:46 
ΕΕΤ 

Ρθ35θπ: δίβΠθο ΡϋΡ 
(βΓηόβεΙεΙβοΙ) ι 
ΙοοΒϋοη: Αϋτβ|5, ΕΙΙίπϊΚο 
Τ γρο9Γ3ίίο 


8399 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 374 

19 Φεβρουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρύθμιση θεμάτων της άμισθης Επιτροπής Αξιολό¬ 
γησης Καταγγελιών (παρ. 6 άρθρου 16 του Ν. 
2873/2000 - ΦΕΚ 285 Α'), του Υπουργείου Οικο¬ 
νομικών. 1 

Ανάθεση αρμοδιότητας στην Υπηρεσία Δημοσιονο¬ 
μικού Ελέγχου στο Υπουργείο Ανάπτυξης, Αντα¬ 
γωνιστικότητας, Υποδομών, Μεταφορών και Δι¬ 
κτύων. 2 

Κατανομή του τακτικού προσωπικού στο Δημοτικό 

Λιμενικό Ταμείο Αγίου Νικολάου. 3 

Κατανομή του τακτικού προσωπικού στο Δημοτικό 

Λιμενικό Ταμείο Ναυπάκτου. 4 

Καθιέρωση διαφορετικού ωραρίου καθώς και εξαί¬ 
ρεσης της εφαρμογής της πενθήμερης εργασίας 

των υπηρεσιών του Δήμου Σαλαμίνας. 5 

Καθιέρωση διαφορετικού ωραρίου εργασίας υπηρε¬ 
σιών του ΝΠΔΔ «Οργανισμός Πολιτισμού, Αθλητι¬ 
σμού και Νεολαίας Δήμου Αθηναίων. 6 

Καθιέρωση διαφορετικού ωραρίου καθώς και εξαί¬ 
ρεσης της εφαρμογής της πενθήμερης εργασίας 

των υπηρεσιών του Δήμου Χαϊδαρίου. 7 

Συγκρότηση συνεργείου υπερωριακής εργασίας με 
αμοιβή, πέραν του κανονικού ωραρίου στη Δ/νση 
Τεχνικών Έργων της Περιφερειακής Ενότητας 
Καρδίτσας. 8 


ΑΠΟΦΑΣΕΙ Σ 

Αριθμ. Δ6Α1017689ΕΞ2013 (1) 


Ρύθμιση θεμάτων της άμισθης Επιτροπής Αξιολόγησης 
Καταγγελιών (παρ. 6 άρθρου 16 του Ν. 2873/2000 - 
ΦΕΚ 285 Α'), του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

1 Εχοντας υπόψη: 

1. Τις διατάξεις: 

α) της παρ. 6 του άρθρου 16 του Ν. 2873/2000 «Φο¬ 
ρολογικές ελαφρύνσεις και απλουστεύσεις και άλλες 
διατάξεις» (Α'285), 

β) της παραγράφου 19 του άρθρου 55 του Ν. 4002/2011 
«Τροποποίηση της Συνταξιοδοτικής νομοθεσίας του Δη¬ 


μοσίου - Ρυθμίσεις για την ανάπτυξη και τη δημοσιο¬ 
νομική εξυγίανση - Θέματα Υπουργείων Οικονομικών, 
Πολιτισμού και Τουρισμού και Εργασίας και Κοινωνικής 
Ασφάλισης» (Α' 180), 

γ) του άρθρου 19 του Ν. 1599/1986 «Σχέσεις Κράτους- 
Πολίτη καθιέρωση νέου τύπου ταυτότητας και άλλες 
διατάξεις» (Α'75 Α), όπως τροποποιήθηκε και κωδικοποι- 
ήθηκε με τις διατάξεις του Ν. 2690/1999 «Κύρωση του 
Κώδικα Διοικητικής Διαδικασίας και άλλες διατάξεις» 
(Α'45), όπως ισχύει, 

δ) των άρθρων 89 και 128 του Π.Δ.284/1988 «Οργανι¬ 
σμός του Υπουργείου Οικονομικών» (Α' 128), όπως τρο¬ 
ποποιήθηκε και ισχύει, 

ε) του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63//2005 (Α'98), 

στ) του π.δ. 185/2009 «Ανασύσταση του Υπουργείου 
Οικονομικών, συγχώνευση του Υπουργείου Οικονομίας 
και Οικονομικών με τα Υπουργεία Ανάπτυξης και Εμπο¬ 
ρικής Ναυτιλίας, Αιγαίου και νησιωτικής Πολιτικής και 
μετονομασία του σε «Υπουργείο Οικονομίας Ανταγω¬ 
νιστικότητας και Ναυτιλίας...» (Α' 213), 

ζ) του π.δ. 189/2009 «Καθορισμός και ανακατανομή 
αρμοδιοτήτων των Υπουργείων» (Α' 221), 

η) του π.δ/τος 90/2012 «Διορισμός Υπουργού και Υφυ¬ 
πουργών (Α' 144) 

2. Την υπ’ αριθμ. 1111826/1489/Α0006/14-12-2003 Α.Υ.Ο. 
«Οργάνωση, Συγκρότηση και Λειτουργία της Επιτροπής 
Αξιολόγησης Καταγγελιών (αρθρ. 16 Ν. 2873/2000,Α'285) 
του Υπουργείου Οικονομίας και Οικονομικών και καθο¬ 
ρισμός του τρόπου και της διαδικασίας αξιολόγησης 
αυτών» (ΦΕΚ Β'1928/2003), όπως ισχύει. 

3. Τις επείγουσες υπηρεσιακές ανάγκες που επιβάλ¬ 
λουν την τροποποίηση, αναμόρφωση και επικαιροποί- 
ηση των διατάξεων της απόφασης που αφορούν στην 
Οργάνωση, Συγκρότηση και Λειτουργία της Επιτροπή 
Αξιολόγησης Καταγγελιών, μετά και από την υπαγωγή 
της στη Γ ενική Διεύθυνση Οικονομικής Επιθεώρησης. 

4. Το γεγονός ότι, από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Καθορίζουμε την οργάνωση, τη συγκρότηση και τη 
λειτουργία, της Επιτροπής Αξιολόγησης Καταγγελιών 
(Ε.Α.Κ.) και της Γραμματείας της, για τις καταγγελί¬ 
ες σε βάρος των Υπηρεσιών και των υπαλλήλων του 

Υπουργείου Οικονομικών, σύμφωνα με τα ειδικότερα 
οριζόμενα στην παρούσα, καθώς και τον τρόπο, τη δι¬ 
αδικασία αξιολόγησης, διαχείρισης και αξιοποίησης των 
υποβαλλόμενων σε αυτή καταγγελιών, ως εξής: 

Άρθρο 1 

Οργάνωση, συγκρότηση, και λειτουργία 
της Επιτροπής - Γραμματεία υποστήριξης. 

1. Η Επιτροπή είναι άμισθη, εδρεύει στην Αθήνα και 
έχει κατά τόπον αρμοδιότητα σε όλη την επικράτεια της 
χώρας. Η Επιτροπή συγκροτείται από τρία (3) Μέλη που 
προέρχονται από τον κλάδο Οικονομικών Επιθεωρητών 
και υποστηρίζεται στην άσκηση του έργου της από 
Γραμματεία. Τα Μέλη της Γραμματείας ασχολούνται 
κατ’ αποκλειστικότητα σε αυτή. 

Η Επιτροπή συγκροτείται από Οικονομικούς Επι¬ 
θεωρητές οι οποίοι υπηρετούν στις Διευθύνσεις της 
Κεντρικής Υπηρεσίας της Γ ενικής Δ/νσης Οικονομικής 
Επιθεώρησης, ως εξής: 

α) Τ ον εκάστοτε Προϊστάμενο της Γ ενικής Διεύθυνσης 
Οικονομικής Επιθεώρησης, ως Πρόεδρο, με αναπλη¬ 
ρωτή του τον Προϊστάμενο Διεύθυνσης Προσωπικού 
Επιθεώρησης, 

β) Τον εκάστοτε Προϊστάμενο της Διεύθυνσης Επο- 
πτείας Εσωτερικού Ελέγχου, ως μέλος, με αναπληρω¬ 
τή του τον Προϊστάμενο της Υπηρεσίας Εσωτερικού 
Ελέγχου, 

γ) Τον εκάστοτε Προϊστάμενο της Υπηρεσίας Εσωτε¬ 
ρικών Υποθέσεων, ως μέλος, με αναπληρωτή του τον 
Προϊστάμενο της Διεύθυνσης Επιθεώρησης Υπηρεσιών. 

3. Η Γ ραμματεία υποστήριξης της Ε.Α.Κ. είναι τριμε¬ 
λής και συγκροτείται από τους εξής υπαλλήλους του 
Υπουργείου Οικονομικών: 

α)Έναν (1) υπάλληλο του κλάδου Οικονομικών Επιθε¬ 
ωρητών, προερχόμενο από τον κλάδο των Εφοριακών ή 
υπάλληλο του κλάδου Εφοριακών, που ασκεί καθήκοντα 
Οικ. Επιθεωρητή με ανάθεση, 

β)Έναν (1) υπάλληλο του κλάδου Οικονομικών Επιθε¬ 
ωρητών, προερχόμενο από τον κλάδο των Τελωνειακών 
ή υπάλληλο του κλάδου Τελωνειακών, που ασκεί καθή¬ 
κοντα Οικ. Επιθεωρητή με ανάθεση, 

γ)Έναν (1) υπάλληλο του κλάδου εφοριακών ή τελω¬ 
νειακών, κατηγορίας ΠΕ ή ΤΕ ή ΔΕ. Χρέη Γραμματέα της 
Επιτροπής ασκεί το μέλος της Γραμματείας που ορίζε¬ 
ται, σε κάθε συνεδρίαση, από τον Εισηγητή, ο οποίος 
και δύναται να ασκεί χρέη Γ ραμματέα. 

4. Η θητεία των μελών της παραπάνω Επιτροπής είναι 
διετής, η οποία μπορεί να ανανεώνεται χωρίς περιο¬ 
ρισμό. 

5. Η Επιτροπή στεγάζεται και συνεδριάζει στους χώ¬ 
ρους της Γ ενικής Διεύθυνσης Οικονομικής Επιθεώρησης. 

6. Η Επιτροπή συνεδριάζει εντός του κανονικού ωρα¬ 
ρίου λειτουργίας των Δημοσίων Υπηρεσιών, ανάλογα 
με τις ανάγκες και τις εξεταζόμενες καταγγελίες κάθε 
συνεδρίασης. 

7. Για τα θέματα συγκρότησης, σύνθεσης, συνεδριάσε¬ 
ων, λειτουργίας και αποφάσεων της Επιτροπής αυτής, 
έχουν εφαρμογή οι διατάξεις των άρθρων 13,14 και 15 
του Ν. 2690/1999 (Α'45), όπως ισχύει. 

Άρθρο 2 

Έργο της Επιτροπής Αξιολόγησης Καταγγελιών. 

Ι.Έργο της Επιτροπής είναι: 


α) η αξιολόγηση του περιεχομένου των καταγγελιών 
και των σχετικών στοιχείων (αρχικών ή συμπληρωμα¬ 
τικών), που υποβάλλονται σε βάρος των Υπηρεσιών και 
των υπαλλήλων του Υπουργείου Οικονομικών, ως προς 
την δυνατότητα διενέργειας ουσιαστικής και αποτελε¬ 
σματικής έρευνας ή διοικητικής ανάκρισης ή ελέγχου 
επαλήθευσης αυτών, κατά περίπτωση, 
β) η διαβίβαση των παραπάνω υποθέσεων, με τις τυ¬ 
χόν παρατηρήσεις της, στην αρμόδια Υπηρεσία του 
Υπουργείου Οικονομικών, για περαιτέρω έρευνα, διοι¬ 
κητική ανάκριση ή έλεγχο, κατά περίπτωση, εφόσον 
υφίστανται στοιχεία ή ενδείξεις που καθιστούν δυνατή 
τη διεξαγωγή αυτών, ή τη θέση αυτών στο Αρχείο, με 
απόφαση της Επιτροπής, εφόσον αυτές αξιολογούνται 
ως προφανώς αόριστες, αβάσιμες ή ασήμαντες, 
γ) η απόφαση για θέση στο αρχείο, μετά από σχετική 
επισημειωματική πράξη της Επιτροπής, για καταγγελίες, 
τα θέματα των οποίων επιλύονται με τη μεσολάβηση 
των μελών της Γ ραμματείας. Οι ως άνω καταγγελίες 
αναγράφονται στην ημερήσια διάταξη της συνεδρίασης, 
δ) η τήρηση ηλεκτρονικής βάσης δεδομένων κατα¬ 
γραφής, αξιολόγησης και παρακολούθησης της εξέλιξης 
των παραπάνω καταγγελιών, 
ε) η στατιστική επεξεργασία και ανάλυση των γε- 
νόμενων καταγγελιών, για την εξαγωγή σχετικών συ¬ 
μπερασμάτων (όπως για την έκταση, κατηγοριοποίηση, 
βαρύτητα, χωροταξική ή χρονική κατανομή και τα αίτια 
πρόκλησης των σχετικών φαινομένων) και την αξιοποί¬ 
ηση αυτών, 

στ) η κατάρτιση και υποβολή στον Υπουργό Οικονομι¬ 
κών, στην αρχή κάθε έτους,Έκθεσης με τα συμπεράσμα¬ 
τα της αξιολόγησης, επεξεργασίας και ανάλυσης των 
καταγγελιών του προηγούμενου έτους, καθώς και με τις 
σχετικές προτάσεις της, για τη λήψη των αναγκαίων 
μέτρων αποτελεσματικής αντιμετώπισης των αιτίων 
που προκαλούν τα φαινόμενα, στα οποία αφορούν οι 
παραπάνω καταγγελίες, 

ζ) η μέριμνα για την ανάπτυξη, εγκατάσταση, λειτουρ¬ 
γία και διαρκή αναβάθμιση συστημάτων πληροφορικής, 
για την υποστήριξη του έργου της. 

2. Η Επιτροπή δεν έχει αρμοδιότητα αξιολόγησης επί 
των καταγγελιών που αφορούν σε πειθαρχικά αδικήμα¬ 
τα υπαλλήλων του Υπουργείου και των εποπτευομένων 
φορέων που επισύρουν ποινικές κυρώσεις, τα οποία 
εμπίπτουν στο πεδίο αρμοδιότητας της Υπηρεσίας Εσω¬ 
τερικών Υποθέσεων. Οι καταγγελίες αυτές, μετά από 
την παραλαβή τους, καταχωρούνται από την Γ ραμμα¬ 
τεία στην ηλεκτρονική βάση και διαβιβάζονται άμεσα 
στην Υπηρεσία Εσωτερικών Υποθέσεων. 

3. Στην αρμοδιότητα της Επιτροπής υπάγονται οι κα¬ 
ταγγελίες, εκτός αυτών που αφορούν στην παράγραφο 
2 του παρόντος άρθρου, που αφορούν ή σχετίζονται με: 

α) τους κανόνες δράσης και συμπεριφοράς των υπαλ¬ 
λήλων, κατά την άσκηση των καθηκόντων τους, τις υπο¬ 
χρεώσεις αυτών και την εφαρμογή των θεμελιωδών 
αρχών της διοικητικής δράσης και ειδικότερα: 

ί. με την διάπραξη πειθαρχικών αδικημάτων από 
υπαλλήλους του Υπουργείου Οικονομικών, πλην των 
προβλεπομένων στην παράγραφο 2 αρμοδιότητας της 
Υπηρεσίας Εσωτερικών Υποθέσεων και 
ϋ. με την κακοδιοίκηση προς τους συναλλασσόμενους 
και την μη τήρηση των υπηρεσιακών διαδικασιών 
β) την πλημμελή λειτουργία των Υπηρεσιών του 

Υπουργείου Οικονομικών (όπως μη τήρηση ωραρίου 
λειτουργίας, υποδοχής κοινού κλπ). 

Άρθρο 3 

Έργο της Γραμματείας της Επιτροπής. 

Η Γραμματεία της Επιτροπής τελεί υπό την εποπτεία 
και καθοδήγηση του Προέδρου της Επιτροπής, υποστη¬ 
ρίζει αυτή στην άσκηση του έργου της και χειρίζεται τα 
διοικητικά, γραμματειακά και λειτουργικά θέματα της 
Επιτροπής. Επιλαμβάνεται καταγγελιών επί θεμάτων 
μικρής σημασίας, τα οποία σε περίπτωση αποδεκτής 
λύσης επιλύονται από την ίδια. Αυτές (οι καταγγελίες) 
καταγράφονται στην ημερήσια διάταξη και μετά από 
έγγραφη ενημέρωση της Επιτροπής και σχετικής επι- 
σημειωματικής πράξης της, τίθενται, με απόφαση του 
Προέδρου στο αρχείο. 

Επιλαμβάνεται τηλεφωνικών καταγγελιών επί θεμάτων 
που καταγράφονται και δεν εισάγονται προς συζήτηση 
στην Επιτροπή, επειδή επιλύονται άμεσα από αυτή. 

Άρθρο 4 

Αξιολόγηση, διαχείριση και αξιοποίηση καταγγελιών. 

1. Όλες οι καταγγελίες των πολιτών, επιχειρήσεων, 
φορέων κ.λπ. σε βάρος των υπαλλήλων και των Υπηρε¬ 
σιών του Υπουργείου Οικονομικών, που περιέρχονται σε 
Υπηρεσίες αυτού, με οποιοδήποτε τρόπο (όπως ταχυ¬ 
δρομικά, ηλεκτρονικά κ.λπ.), διαβιβάζονται αμέσως από 
αυτές, με το πλέον πρόσφορο μέσο, στη Γ ραμματεία της 
Επιτροπής. Οι ανωτέρω Υπηρεσίες υποχρεούνται όπως 
ενημερώνουν σχετικά τον καταγγέλλοντα. Η Γ ραμμα¬ 
τεία ενημερώνει, επίσης, τον καταγγέλλοντα, εγγράφως, 
εντός τριών (3) εργασίμων ημερών, από τη λήψη της 
καταγγελίας. 

2. Καταγγελίες σε βάρος πολιτών ή επιχειρήσεων ή 
συναλλασσόμενων, γενικά, με τις Υπηρεσίες του Υπουρ¬ 
γείου, για μη τήρηση ή πλημμελή εκπλήρωση σχετικών 
τους υποχρεώσεων προς το Δημόσιο ή για παραβά¬ 
σεις της νομοθεσίας αρμοδιότητας του Υπουργείου 
Οικονομικών δεν εντάσσονται στις αρμοδιότητες της 
παραπάνω Επιτροπής και διαβιβάζονται άμεσα από την 
Υπηρεσία παραλαβής τους, στην καθ’ ύλην αρμόδια για 
την εξέταση αυτών Υπηρεσία του Υπουργείου, με σχε¬ 
τική ενημέρωση του καταγγέλλοντα. 

Εάν οι ανωτέρω Υπηρεσίες δεν διαβιβάσουν τις σχε¬ 
τικές καταγγελίες στις αρμόδιες Υπηρεσίες, αλλά στην 
Επιτροπή, τότε η διαβίβαση προς τις Υπηρεσίες αυτές 
πραγματοποιείται από την Γ ραμματεία, με έγκριση του 
Προέδρου της Επιτροπής, κατόπιν προηγούμενης εισή¬ 
γησης του Εισηγητή της Γ ραμματείας Ομοίως εφόσον 
καταγγελία εμπίπτουσα στην αρμοδιότητα της Υπη¬ 
ρεσίας Εσωτερικών Υποθέσεων εισαχθεί αναρμοδίως 
στην Επιτροπή, αυτή παραπέμπεται άνευ διερεύνησης 
από την Επιτροπή. 

Εφόσον όμως οι καταγγελίες αφορούν ή σχετίζονται 
και με θέματα αρμοδιότητας της Επιτροπής (δηλαδή σε 
βάρος των υπαλλήλων και των Υπηρεσιών του Υπουρ¬ 
γείου Οικονομικών, εξαιρέσει αυτών της παραγράφου 
2 του άρθρου 2), αντίγραφο αυτών αποστέλλεται στην 
Γ ραμματεία της Επιτροπής, για την εξέταση τους, κατά 
το μέρος που αφορά σε αρμοδιότητες της Επιτροπής. 

3. Η Επιτροπή συνεδριάζει και εξετάζει τις καταγγε¬ 
λίες, κατά τη χρονική ροή της υποβολής τους, το αρ¬ 
γότερο εντός τριάντα (30) ημερών από την ημερομηνία 


παραλαβής τους από την Γραμματεία της Επιτροπής. 
Εξαίρεση του χρόνου αυτού υπάρχει για καταγγελίες 
για τις οποίες, μετά την σχετική απόφαση της Επι¬ 
τροπής, απαιτείται η αναζήτηση περαιτέρω στοιχείων. 
Στην περίπτωση αυτή, εντός τριών (3) εργασίμων ημε¬ 
ρών διαβιβάζεται η απόφαση (ή σχετικό έγγραφο) της 
Επιτροπής για αναζήτηση στοιχείων στους κατά περί¬ 
πτωση αποδέκτες, με ενημέρωση του καταγγέλλοντος. 

Σοβαρές καταγγελίες, εξαιρέσει αυτών της παρα¬ 
γράφου 2 του άρθρου 2, εξετάζονται άμεσα και κατά 
προτεραιότητα. 

4. Οι καταγγελίες, ανεξαρτήτως του τρόπου ή του 
μέσου υποβολής τους, καταχωρούνται σε ηλεκτρονική 
βάση παρακολούθησης των καταγγελιών. 

5. Όλες οι καταγγελίες αξιολογούνται από τον Ειση¬ 
γητή, ως προς τον βαθμό προτεραιότητας εξέτασης 
τους (εξαιρετικά επείγον, επείγον κλπ.) σύμφωνα με την 
κατηγορία του θέματος που αφορά κάθε καταγγελία 
και την φύση του αδικήματος. 

6. Ο Εισηγητής χρεώνει κάθε εισερχόμενη καταγγελία 
σε ένα από τα μέλη της Γ ραμματείας. 

7. Η τήρηση και διαχείριση των στοιχείων των καταγ¬ 
γελιών γίνεται σύμφωνα με τις ισχύουσες, κάθε φορά, 
διατάξεις περί εχεμύθειας, απορρήτου και προστασίας 
προσωπικών δεδομένων. 

8. Στις περιπτώσεις υποβολής καταγγελιών, με ελλιπή 
ή ασαφή στοιχεία, ως προς το θέμα της καταγγελί¬ 
ας ή τον καταγγελλόμενο (υπάλληλο ή Υπηρεσία του 
Υπουργείου), η Γ ραμματεία επικοινωνεί με τον καταγ- 
γέλλοντα, για την παροχή των αναγκαίων διευκρινίσεων 
ή πρόσθετων πληροφοριακών στοιχείων, εντός πέντε 
(5) εργασίμων ημερών από την παραλαβή αυτής και 
στη συνέχεια ακολουθείται η διαδικασία για την αξιο¬ 
λόγησή της. 

9. Οι Υπηρεσίες του Υπουργείου Οικονομικών παρέ¬ 
χουν στη Γ ραμματεία της Επιτροπής, ως εξουσιοδοτη¬ 
μένης να χειρίζεται τα θέματα των άρθρων 2 (παραγρ. 
1 στοιχεία α' και β') και 3, άμεσα και προφορικά, χωρίς 
προηγούμενη, εκ μέρους της, υποβολή οποιουδήποτε 
εγγράφου, κάθε αναγκαία διευκρίνιση, συνδρομή ή στοι¬ 
χείο, κατά λόγο αρμοδιότητας, για τη διευκόλυνση του 
έργου της. 

10. Σε περίπτωση ανάκλησης καταγγελίας από τον 
καταγγέλλοντα, αποφασίζει σχετικά η Επιτροπή (για 
την αρχειοθέτηση αυτής ή για τη συλλογή στοιχείων 
και τελική αξιολόγησή της). 

11. Κατά τη συζήτηση αξιολόγησης των στοιχείων μιας 
καταγγελίας από την Επιτροπή, συσχετίζονται και λαμ- 
βάνονται υπόψη για την εκτίμηση της δυνατότητας δι¬ 
εξαγωγής περαιτέρω έρευνας, διοικητικής ανάκρισης ή 
ελέγχου, κατά περίπτωση, και οι τυχόν σχετικές καταγ¬ 
γελίες άλλων προσώπων για το ίδιο θέμα (υπόθεση και 
καταγγελλόμενους), οι οποίες βρίσκονται στο Αρχείο 
της Επιτροπής ή εκκρεμούν ακόμη για εξέταση από 
αυτή. Τα ανωτέρω συνεκτιμούμενα στοιχεία αναγράφο¬ 
νται και στα πρακτικά συνεδρίασης της Επιτροπής και 
γίνεται σχετική αναφορά της συσχέτισης καταγγελιών 
στο έγγραφο διαβίβασης της υπόθεσης προς την αρ¬ 
μόδια Υπηρεσία του Υπουργείου. 

12. Καταγγελίες που έχουν τεθεί στο Αρχείο της Επι¬ 
τροπής, μπορεί να επανεξετάζονται από αυτή, εφόσον 
περιέλθουν στην Επιτροπή πρόσθετα σχετικά στοιχεία ή 
πληροφορίες ή από το συσχετισμό στοιχείων των καταγ- 

γελιών αυτών με άλλες καταγγελίες, προκύπτουν ενδείξεις 
που αξιολογούνται από την Επιτροπή, ότι οι καταγγελίες 
αυτές δεν είναι αόριστες, αβάσιμες ή ασήμαντες. 

13. Το θέμα κάθε υπόθεσης καταγγελίας, μετά από 
μελέτη, επεξεργασία, κατάρτιση ειδικού φακέλου για 
την υπόθεση (συγκέντρωση τυχόν συμπληρωματικών 
πληροφοριών, στοιχείων κ.λπ.) εισηγείται γραπτά στην 
Επιτροπή ο Οικον. Επιθεωρητής που μετέχει στη Γραμ- 
ματεία, ως Εισηγητής και, εισάγεται προς συζήτηση, 
σύμφωνα με την καθορισμένη ημερομηνία. Κατ’ εξαί¬ 
ρεση, σε υποθέσεις καταγγελιών ιδιαίτερης σημασίας 
και σοβαρότητας, ο Πρόεδρος της Επιτροπής μπορεί να 
αναθέσει την εισήγηση αυτών σε μέλος της Επιτροπής, 
κατά την κρίση του. 

14. Καταγγελίες οι οποίες, μετά την αξιολόγηση τους 
από την Επιτροπή, παρέχουν δυνατότητα περαιτέρω 
διερεύνησης (έρευνας, διοικητικής ανάκρισης ή ελέγχου) 
ως προς την επαλήθευση τους, διαβιβάζονται με τα 
σχετικά στοιχεία, το ταχύτερο δυνατόν, στην αρμόδια 
προς τούτο Υπηρεσία του Υπουργείου Οικονομικών. 

15. Καταγγελίες σε βάρος των υπαλλήλων και Υπη¬ 
ρεσιών του Υπουργείου Οικονομικών, που αφορούν σε 
θέματα ορθής εφαρμογής ή ερμηνείας της σχετικής 
νομοθεσίας, διαβιβάζονται, μετά την αξιολόγησή τους 
από την Επιτροπή, στην καθ’ ύλην αρμόδια Διεύθυνση 
της Κεντρικής Υπηρεσίας του Υπουργείου Οικονομικών 
για εξέταση, με σχετική ενημέρωση του καταγγέλλοντα. 

Στις περιπτώσεις κατά τις οποίες κριθεί από την Επι¬ 
τροπή, ότι η εξέταση των ανωτέρω καταγγελιών εξαρ- 
τάται από την εκτίμηση πραγματικών περιστατικών, 
τότε διαβιβάζεται από την Γραμματεία της Επιτροπής 
αντίγραφο της παραπάνω καταγγελίας στην αρμόδια 
Υπηρεσία που χειρίστηκε την αντίστοιχη υπόθεση, για 
τη διατύπωση τεκμηριωμένων (ως προς τα πραγματικά 
περιστατικά) απόψεων της προς την αρμόδια Υπηρεσία, 
η οποία θα εξετάσει τη σχετική καταγγελία. 

16. Μετά την αξιολόγηση της καταγγελίας από την 
Επιτροπή, η Γ ραμματεία ενημερώνει εντός μηνός εγγρά- 
φως τον καταγγέλλοντα, για την περαιτέρω πορεία της 
υπόθεσης του (αρχειοθέτηση ή διαβίβαση στην αρμόδια 
Υπηρεσία του Υπουργείου). 

17. Στην αρχή κάθε έτους, η Επιτροπή επεξεργάζεται 
στατιστικά και αναλύει τα στοιχεία των καταγγελιών 
του προηγουμένου έτους, για την εξαγωγή σχετικών 
συμπερασμάτων και την αξιοποίηση τους από την Δι¬ 
οικητική και Πολιτική Ηγεσία του Υπουργείου. 

Η Επιτροπή, με βάση τα παραπάνω στοιχεία και συ¬ 
μπεράσματα, συντάσσει και υποβάλλει στον Υπουργό 
Οικονομικών'Εκθεση απολογισμού του έργου της κατά 
το προηγούμενο έτος, με τα συμπεράσματα της αξιο¬ 
λόγησης, επεξεργασίας και ανάλυσης των καταγγελιών, 
καθώς και τις προτάσεις της, για λήψη αναγκαίων μέ¬ 
τρων, με σκοπό την εξάλειψη των αιτίων, που προκαλούν 
την υποβολή καταγγελιών. 

18. Από την έκδοση της παρούσας απόφασης παύει 
να ισχύει κάθε προηγούμενη απόφαση, η οποία είχε 
εκδοθεί για το ίδιο θέμα. 

19. Τα μέλη της Επιτροπής Αξιολόγησης Καταγγελιών 
και της Γραμματείας υποστήριξης αυτής, που ορίστηκαν 
με προηγούμενες Υπουργικές αποφάσεις, εξακολουθούν 
να ασκούν τα καθήκοντα τους μέχρι το διορισμό νέων 
μελών, σύμφωνα με τη νέα συγκρότηση που ορίζεται 
στην παρούσα απόφαση. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΣΤΟΥΡΝΑΡΑΣ 
-♦- 

Αριθμ. 2/9509/0026 (2) 

Ανάθεση αρμοδιότητας στην Υπηρεσία Δημοσιονομικού 
Ελέγχου στο Υπουργείο Ανάπτυξης, Ανταγωνιστικό¬ 
τητας, Υποδομών, Μεταφορών και Δικτύων. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) του άρθρου 23 παρ. 4 περ. ζ', του 
Ν. 2362/1995 «Περί Δημοσίου Λογιστικού, ελέγχου των 
δαπανών του Κράτους και άλλες διατάξεις» (Α'247). 

β) Του άρθρου 90 του Κώδικα, ο οποίος κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α 98). 

2. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. 

4. Την υφιστάμενη υπηρεσιακή ανάγκη για την ενταλ- 
ματοποίηση των δαπανών του Προγράμματος Δημοσίων 
Επενδύσεων οικονομικού έτους 2012, Τομέας 980, του 
Φορέα 35 «Υπουργείο Ανάπτυξης, Ανταγωνιστικότητας 
και Ναυτιλίας», από την κατωτέρω Υπηρεσία Δημοσιονο¬ 
μικού Ελέγχου, λόγω προβλημάτων που προέκυψαν από 
την κατανομή των σχετικών πιστώσεων, αποφασίζουμε: 

Αναθέτουμε στην Υπηρεσία Δημοσιονομικού Ελέγ¬ 
χου στο Υπουργείο Ανάπτυξης, Ανταγωνιστικότητας, 
Υποδομών, Μεταφορών και Δικτύων, την αρμοδιότητα 
ελέγχου, εκκαθάρισης και εντολής πληρωμής των δα¬ 
πανών του Προγράμματος Δημοσίων Επενδύσεων του 
ανωτέρω Υπουργείου (Φορέας 35) οικονομικού έτους 
2012, που καταλογίζονται σε βάρος των πιστώσεων των 
ΚΑΕ του Τομέα 980. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΧΡΗΣΤΟΣ ΣΤΑΪΚΟΥΡΑΣ 
-♦- 

Αριθμ. οικ. 3754 (3) 

Κατανομή του τακτικού προσωπικού στο Δημοτικό 
Λιμενικό Ταμείο Αγίου Νικολάου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τ ις διατάξεις του άρθρου 46 του Ν. 4071/2012 «Ρυθ¬ 
μίσεις για την τοπική ανάπτυξη, την αυτοδιοίκηση και 
την αποκεντρωμένη διοίκηση Ενσωμάτωση Οδηγίας 
2009/50/ΕΚ» (85 Α'). 

2. Τις διατάξεις του Ν. 4024/2011 «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασία- 

κή εφεδρεία και άλλες διατάξεις εφαρμογής του με¬ 
σοπρόθεσμου πλαισίου δημοσιονομικής στρατηγικής 
2012- 2015» (226 Α'). 

3. Τις διατάξεις του π.δ. 65/2011 «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και β) 
Διοικητικής Μεταρρύθμισης και Ηλεκτρονικής Διακυ¬ 
βέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και θαλασσίων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γενικών Γραμματειών Ενημέρωσης 
και Επικοινωνίας και στο Υπουργείο Παιδείας, Διά Βίου 
Μάθησης και Θρησκευμάτων της Γ ενικής Γ ραμματείας 
Νέας Γενιάς (ΑΊ47). 

4. Τις διατάξεις του π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως αντικαταστάθηκε από το άρθρο 1 του π.δ. 
94/2012 (Α'149), η περίπτωση (ά) του οποίου αντικατα- 
στάθηκε με το άρθρο 3 του π.δ. 98/2012 (Α' 160). 

5. Τις διατάξεις του π.δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (Α' 141). 

6. Το υπ’ αριθμ. 2ο/1η-10-2012 πρακτικό της Επιτροπής 
Επίλυσης Αμφισβητήσεων του άρθρου 46 παρ. 3 του Ν. 
4071/2012, σχετικά με την κατανομή του προσωπικού 
που υπηρετεί στο Λιμενικό Ταμείο Λασιθίου. 

7. Το γεγονός ότι η σχετική δαπάνη για τη μισθοδοσία 
των υπαλλήλων θα επιβαρύνει τους προϋπολογισμούς 
των οικείων Δημοτικών Λιμενικών Ταμείων, αποφασί¬ 
ζουμε: 

Κατανέμουμε το προσωπικό του Λιμενικού Ταμείου 
Λασιθίου, ως εξής: 



ΟΝΟΜΑΤΕΠΩΝΥΜΟ 

Δημοτικό Λιμενικό Ταμείο 
Αγίου Νικολάου 

1. ΜΑΡΙΑΝΘΗ ΑΛΕΞΗ 
του ΙΩΑΝΝΗ 

2. ΑΛΕΞΑΝΔΡΑ ΒΔΟΥΚΑΚΗ 
του ΝΙΚΟΛΑΟΥ 

3. ΚΩΣΤΟΥΛΑ ΡΑΙΝΑΚΗ 
του ΓΕΩΡΓΙΟΥ 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 29 Ιανουάριου 2013 

οι ΥΠΟΥΡΓΟΙ 

ΕΣΩΤΕΡΙΚΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΕΥΡΙΠΙΔΗΣ ΣΤΥΛΙΑΝΙΔΗΣ ΚΩΝ/ΝΟΣ ΜΟΥΣΟΥΡΟΥΛΗΣ 
-♦- 

Αριθμ. οικ. 3753 (4) 

Κατανομή του τακτικού προσωπικού στο Δημοτικό 
Λιμενικό Ταμείο Ναυπάκτου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 46 του Ν. 4071/2012 «Ρυθ¬ 
μίσεις για την τοπική ανάπτυξη, την αυτοδιοίκηση και 
την αποκεντρωμένη διοίκηση Ενσωμάτωση Οδηγίας 
2009/50/ΕΚ» (85 Α'). 

2. Τις διατάξεις του Ν. 4024/2011 «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασια¬ 
κή εφεδρεία και άλλες διατάξεις εφαρμογής του με¬ 


σοπρόθεσμου πλαισίου δημοσιονομικής στρατηγικής 
2012- 2015» [226 Α'). 

3. Τις διατάξεις του π.δ. 65/2011 «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και β) 
Διοικητικής Μεταρρύθμισης και Ηλεκτρονικής Διακυ¬ 
βέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και θαλασσίων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γ ενικών Γ ραμματειών Ενημέρωσης 
και Επικοινωνίας και στο Υπουργείο Παιδείας, Διά Βίου 
Μάθησης και θρησκευμάτων της Γ ενικής Γ ραμματείας 
Νέας Γ ενιάς (Α' 147). 

4. Τις διατάξεις του π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α'141), όπως αντικαταστάθηκε από το άρθρο 1 του π.δ. 
94/2012 (Α'149), η περίπτωση (α) του οποίου αντικατα- 
στάθηκε με το άρθρο 3 του π.δ. 98/2012 (Α' 160). 

5. Τις διατάξεις του π.δ. 86/2012 «Διορισμός Υπουργών, 
Αναπληρωτών Υπουργών και Υφυπουργών» (Α'141). 

6. Το υπ’ αριθμ. 2ο/25-9-2012 πρακτικό της Επιτροπής 
Επίλυσης Αμφισβητήσεων του άρθρου 46 παρ. 3 του Ν. 
4071/2012, σχετικά με την κατανομή του προσωπικού που 
υπηρετεί στο Λιμενικό Ταμείο Νομού Αιτωλοακαρνανίας. 

7. Το γεγονός ότι η σχετική δαπάνη για τη μισθοδοσία 
των υπαλλήλων θα επιβαρύνει τους προϋπολογισμούς 
των οικείων Λιμενικών Ταμείων, αποφασίζουμε: 

Κατανέμουμε το προσωπικό του Λιμενικού Ταμείου 
Νομού Αιτωλοακαρνανίας, ως εξής: 


Δημοτικό Λιμενικό 

ΟΝΟΜΑΤΕΠΩΝΥΜΟ 

Ταμείο Ναυπάκτου 

ΜΠΙΣΜΠΙΚΗ ΑΓΓΕΛΙΚΗ 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 29 Ιανουάριου 2013 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΝΑΥΤΙΛΙΑΣ ΚΑΙ ΑΙΓΑΙΟΥ 

ΕΥΡΙΠΙΔΗΣ ΣΤΥΛΙΑΝΙΔΗΣ ΚΩΝ/ΝΟΣ ΜΟΥΣΟΥΡΟΥΛΗΣ 
-♦- 

Αριθμ. 4406/3942 (5) 

Καθιέρωση διαφορετικού ωραρίου καθώς και εξαίρε¬ 
σης της εφαρμογής της πενθήμερης εργασίας των 
υπηρεσιών του Δήμου Σαλαμίνας. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του πδ 135/2010 «Οργανισμός της Απο¬ 
κεντρωμένης Διοίκησης Αττικής» (ΦΕΚ 228/Α/27-12-2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α/07-06-2010). 

3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α/28-06-2007). 

4. Την υπ’ αριθμ. 22/2013 απόφαση του Δημοτικού Συμ¬ 
βουλίου Σαλαμίνας περί καθιέρωσης 24ωρης λειτουργί¬ 
ας καθώς και εξαίρεσης της εφαρμογής της πενθήμερης 
εργασίας των Υπηρεσιών Καθαριότητας, Ηλεκτροφω- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


τισμού,Ύδρευσης-Αποχέτευσης και του Νεκροταφείου, 
αποφασίζουμε: 

Καθιερώνουμε: α) την 24ωρη λειτουργία όλες τις 
ημέρες της εβδομάδας (εξαίρεση της εφαρμογής της 
πενθήμερης εργασίας και λειτουργία κατά τις Κυριακές 
και Αργίες) της Υπηρεσίας Καθαριότητας, για την πε¬ 
ρισυλλογή απορριμμάτων, καθαρισμό λαϊκών αγορών, 
εγκαταλειμμένων οικοπέδων προς αποφυγή πυρκαγιών, 
καθαρισμό οδών από φερτά υλικά και πόσης φύσεως 
απορρίμματα μετά από έντονα καιρικά φαινόμενα κ.λπ., 

β) την 24ωρη λειτουργία όλες τις ημέρες της εβδο¬ 
μάδας (εξαίρεση της εφαρμογής της πενθήμερης ερ¬ 
γασίας και λειτουργία κατά τις Κυριακές και Αργίες) 
της Υπηρεσίας Ηλεκτροφωτισμού, για την επισκευή και 
συντήρηση ηλεκτροφωτισμού και ηλεκτρομηχανολογικών 
εγκαταστάσεων στους κοινόχρηστους χώρους, στο οδικό 
δίκτυο, στα Δημοτικά κτίρια, παράσταση και συντονισμός 
ηλεκτρολογικών σε πολιτιστικά γεγονότα κ.λπ., 

γ) την 24ωρη λειτουργία όλες τις ημέρες της εβδο¬ 
μάδας (εξαίρεση της εφαρμογής της πενθήμερης εργα¬ 
σίας και λειτουργία κατά τις Κυριακές και Αργίες) της 
Υπηρεσίας Ύδρευσης-Αποχέτευσης, για την επισκευή 
και συντήρηση λόγω παλαιότητας του δικτύου και την 
αυξομείωση της πίεσης του νερού κατά τους καλοκαι¬ 
ρινούς μήνες και τις αργίες, 

δ) την 24ωρη λειτουργία όλες τις ημέρες της εβδο¬ 
μάδας (εξαίρεση της εφαρμογής της πενθήμερης ερ¬ 
γασίας και λειτουργία κατά τις Κυριακές και Αργίες) 
του Νεκροταφείου, λόγω των ιδιαίτερων αναγκών που 
προκύπτουν κατά περίπτωση (ταφές, εκταφές, λειτουρ¬ 
γία ψυγείου και αίθουσας προετοιμασίας των νεκρών, 
φύλαξη από δολιοφθορές). 

Από τις διατάξεις της απόφασης αυτής προκαλεί- 
ται δαπάνη ύψους 245.561,00 € περίπου σε βάρος του 
προϋπολογισμού του Δήμου Σαλαμίνας για το οικονο¬ 
μικό έτος 2013 που θα βαρύνει τους ΚΑ: 20-6012.000, 
20-6022.001, 25-6012.000, 25-6022.001 και 45-6012.000, 
ανάλογη δε δαπάνη προκαλείται για τα επόμενα έτη 
σε βάρος των ίδιων κωδικών του προϋπολογισμού του 
Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΗΣ ΚΑΛΟΓΕΡΟΠΟΥΛΟΣ 

-♦- 

Αριθμ. 3101/2899 (6) 

Καθιέρωση διαφορετικού ωραρίου εργασίας υπηρεσι¬ 
ών του ΝΠΔΔ «Οργανισμός Πολιτισμού, Αθλητισμού 
και Νεολαίας Δήμου Αθηναίων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόιψη: 

1. Τις διατάξεις του πδ 135/2010 «Οργανισμός της Απο¬ 
κεντρωμένης Διοίκησης Αττικής» (ΦΕΚ 228/Α/27-12-2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α/07-06-2010). 

3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α/28-06-2007). 


4. Την υπ’ αριθμ. 05/2013 απόφαση του Διοικητικού 
Συμβουλίου του ΝΠΔΔ «Οργανισμός Πολιτισμού, Αθλη¬ 
τισμού και Νεολαίας Δήμου Αθηναίων περί καθιέρωσης 
ωραρίου λειτουργίας υπηρεσιών του ΝΠΔΔ, αποφασί¬ 
ζουμε: 

Καθιερώνουμε α) την εξαίρεση από την εφαρμογή 
της πενθήμερης εργασίας και τη λειτουργία κατά τις 
Κυριακές και αργίες, σε 24ωρη βάση, των υπηρεσιών 
αθλητισμού του ΝΠΔΔ «Οργανισμός Πολιτισμού, Αθλητι¬ 
σμού και Νεολαίας Δήμου Αθηναίων» και τη λειτουργία 
των αθλητικών χώρων, για την οργάνωση και υλοποίηση 
αθλητικών εκδηλώσεων σε συνεργασία με ομοσπονδί¬ 
ες και φορείς (Γύρος της Αθήνας, Ποδηλατικός Γύρος, 
Πανευρωπαϊκών Πρωταθλήματα ομαδικών και ατομικών 
αθλημάτων κ.τ.λ.), τη συντήρηση, τον καθαρισμό και την 
αποκατάσταση των συχνών ζημιών εξαιτίας βανδαλι¬ 
σμών, ως εξής: 

- κλειστά γήπεδα αθλοπαιδιών: από 08:00 έως 24:00, 
τις καθημερινές και τα σαββατοκύριακα. 

Αναγκαία η 24ωρη φύλαξή τους. 

- ανοιχτά γήπεδα ποδοσφαίρου 11x11: από 08:00 έως 
23:00 τις καθημερινές και από 08:00 έως 22:00 τα σαβ¬ 
βατοκύριακα. Αναγκαία η 24ωρη φύλαξή τους. 

- ανοιχτά γήπεδα ποδοσφαίρου 5x5: από 08:00 έως 
23:00 τις καθημερινές και από 08:00 έως 22:00 τα σαβ¬ 
βατοκύριακα. Αναγκαία η 24ωρη φύλαξή τους και ο 
καθαρισμός τους όλες τις ημέρες σε δύο βάρδιες (πρωί- 
απόγευμα). 

- κολυμβητήρια: από 08:00 έως 23:00 τις καθημερινές 
και από 08:00 έως 17:00 τα σαββατοκύριακα. 

Αναγκαία η 24ωρη φύλαξή τους. 

- ανοιχτά γήπεδα αθλοπαιδιών μπάσκετ, βόλεϊ, χά- 
ντμπολ: από 08:00 έως 23:00 τις καθημερινές και από 
09:00 έως 22:00 τα σαββατοκύριακα. 

- αίθουσες γυμναστικής: από 08:30 έως 21:00 τις κα¬ 
θημερινές και από 08:00 έως 14:00 κατά τα Σάββατα. 

- παιδικές χαρές: από 08:00 έως 22:30 από Δευτέρα 
έως και Κυριακή, β) την εξαίρεση από την εφαρμογή 
της πενθήμερης εργασίας και τη λειτουργία κατά τις 
Κυριακές και αργίες, σε 24ωρη βάση των υπηρεσιών 
πολιτισμού του ΝΠΔΔ «Οργανισμός Πολιτισμού, Αθλητι¬ 
σμού και Νεολαίας Δήμου Αθηναίων», λόγω της ιδιαίτε¬ 
ρης φύσης των καθηκόντων τους (διοργάνωση και υλο¬ 
ποίηση προγραμμάτων για παιδιά, νέους και ενήλικες, 
υπό την επίβλεψη του καλλιτεχνικού προσωπικού της 
Υπηρεσίας, πραγματοποίηση μουσικών και θεατρικών 
παραστάσεων στα τέσσερα ανοιχτά θέατρα Κολωνού, 
Γκράβας, Πάρκου Αθανάτων - Γουδή, Αττικό Άλσος, εκ¬ 
δηλώσεις στα εκθεσιακά και πολιτιστικά κέντρα του 
ΝΠΔΔ, όπου φιλοξενούνται καλλιτεχνικές, εικαστικές, 
λαογραφικές, ιστορικές συλλογές, βιβλία και ιστορικά 
αρχεία που χρήζουν φύλαξης επί 24ωρου βάσεως, λει¬ 
τουργία Φιλαρμονικής Πνευστών και Μουσικών Συνόλων 
- Συμφωνική Ορχήστρα, Χορωδία, Μουσικό Εργαστήρι, 
Βίρ - Βαηά, που καλύπτουν λιτανείες των ιερών ναών 
της Αθήνας, πλαισιώνουν επίσημες τελετές του Δήμου 
Αθηναίων, πραγματοποιούν συναυλίες, συμμετέχουν 
σε πολιτιστικά προγράμματα, λειτουργία δύο θερινών 
κινηματογράφων - φύλαξη, εποπτεία και καθαρισμός 
αυτών καθ’ όλη τη διάρκεια του καλοκαιριού κτλ), όπως 
αυτά περιγράφονται στην υπ’ αριθμ. 05/2013 απόφαση 
του Διοικητικού Συμβουλίου του ΝΠΔΔ «Οργανισμός 
Πολιτισμού, Αθλητισμού και Νεολαίας Δήμου Αθηναίων». 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Από τις διατάξεις της απόφασης αυτής προκαλείται 
δαπάνη ύψους 552.000,00 € περίπου σε βάρος του προ¬ 
ϋπολογισμού οικονομικού έτους 2013 του ΝΠΔΔ που θα 
βαρύνει τους ΚΑ: 6012.001, 6012.002 και 6022,001. Ανάλο¬ 
γη δαπάνη προκαλείται για τα επόμενα έτη σε βάρος 
των ιδίων κωδικών του προϋπολογισμού του ΝΠΔΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΗΣ ΚΑΛΟΓΕΡΟΠΟΥΛΟΣ 
-♦- 

Αριθμ. 4956/4372 (7) 

Καθιέρωση διαφορετικού ωραρίου καθώς και εξαίρε¬ 
σης της εφαρμογής της πενθήμερης εργασίας των 
υπηρεσιών του Δήμου Χαϊδαρίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη: 

1. Τις διατάξεις του π.δ. 135/2010 «Οργανισμός της Απο¬ 
κεντρωμένης Διοίκησης Αττικής» (ΦΕΚ 228/Α/27-12-2010). 

2. Τις διατάξεις του άρθρου 280 του Ν. 3852/2010 «Νέα 
αρχιτεκτονική της Αυτοδιοίκησης και της Αποκεντρω¬ 
μένης Διοίκησης» (ΦΕΚ 87/Α/07-06-2010). 

3. Τις διατάξεις του άρθρου 36 του Ν. 3584/2007 «Κύ¬ 
ρωση του Κώδικα Κατάστασης Δημοτικών και Κοινοτι¬ 
κών Υπαλλήλων» (ΦΕΚ 143/Α/28-06-2007). 

4. Την υπ' αριθμ. 287/2012 απόφαση του Δημοτικού 
Συμβουλίου Χαϊδαρίου περί καθιέρωσης διαφορετικού 
ωραρίου στη Διεύθυνση Προστασίας και Ελέγχου Περι¬ 
βάλλοντος, Κοινωνικής Μέριμνας, Τεχνικών Υπηρεσιών, 
Νεολαίας Αθλητικών & Πολιτιστικών Υπηρεσιών και στην 
Υπηρεσία Φύλαξης του Δημαρχείου, αποφασίζουμε: 

Καθιερώνουμε α) την 24ωρη λειτουργία όλες τις ημέρες 
εβδομάδας (καθώς και κατά τις Κυριακές και Αργίες) της 
Διεύθυνσης Προστασίας και Ελέγχου Περιβάλλοντος, 
διότι οργανώνει καθημερινά προγράμματα περισυλλο¬ 
γής απορριμμάτων και ανακυκλώσιμων υλικών, καλύπτει 
τις ανάγκες καθαρισμού κάθε Σάββατο των τεσσάρων 
λαϊκών αγορών, αντιμετωπίζει τις ιδιαίτερες ανάγκες 
αποκομιδής απορριμμάτων από τις τρεις Νοσοκομειακές 
Μονάδες (ΑΤΤΙΚΟ Π.Ν.Α. - Ψ.Ν.Α. - Ψ.Ν.Α. ΔΡΟΜΟΚΑΙ- 
ΤΕΙΟ), καλύπτει τις ανάγκες της πολιτικής προστασίας 
σε περιπτώσεις ακραίων καιρικών φαινομέων (πλημμύρες, 
χιόνια, πυρκαγιές) καθώς και τις έκτακτες παρεμβάσεις 
καθαρισμού των δασικών χώρων, 

β) την 12ωρη λειτουργία όλες τις ημέρες της εβδο¬ 
μάδας (καθώς και κατά τις Κυριακές και Αργίες) της 
Διεύθυνσης Κοινωνικής Μέριμνας, διότι αναλαμβάνει 
την εφαρμογή μέτρων γαι την προστασία της δημόσιας 
υγείας, υλοποιεί προγράμματα Κοινωνικής Πρόνοιας 
που στοχεύουν στη στήριξη αστέγων και οικονομικά 
αδύνατων πολιτών (σίτιση κλπ), συμμετέχει σε δράσεις 
που έχουν σκοπό την υποστήριξη της παιδικής, βρεφι¬ 
κής και της τρίτης ηλικίας καθώς και αναπτύσσει τον 
εθελοντισμό, 

γ) την 12ωρη λειτουργία όλες τις ημέρες της εβδο¬ 
μάδας (καθώς και κατά τις Κυριακές και Αργίες) της 
Διεύθυνσης Τεχνικών Υπηρεσιών, διότι αναλαμβάνει τα 
έργα συντήρησης και βελτίωσης του οδικού δικτύου, τον 
έλεγχο και τη χορήγηση αδειών εγκατάστασης ανελ¬ 


κυστήρων, τις απαλλοτριώσεις οικοπέδων για σχολική 
στέγη, τον έλεγχο καταλληλότητας κτιρίων για την 
εγκατάσταση σχολικών μονάδων, τη συντήρηση όλων 
των σχολικών κτιρίων, των Δημοτικών κτιρίων κλπ, 

γ) τη λειτουργία από 06:00 έως 24:00 όλες τις ημέρες της 
μήνα (καθώς και κατά τις Κυριακές και Αργίες) της Διεύ¬ 
θυνσης Νεολαίας, Αθλητικών και Πολιτιστικών Υπηρεσιών 
και ειδικά τη φύλαξη του Κολυμβητηρίου σε 24ωρη βάση 
όλες τις ημέρες του μήνα (καθώς και κατά τις Κυριακές 
και Αργίες), διότι φέρει την ευθύνη για τη λειτουργία των 
Αθλητικών Εγκαταστάσεων, οι οποίες αποτελούνται από 
τρία (3) γήπεδα ποδοσφαίρου, δύο (2) κλειστά γυμναστήρια, 
τέσσερα (4) συγκροτήματα αθλοπαιδιών, ένα (1) κολυμβητή¬ 
ριο, καθώς και των Πολιτιστικών Εγκαταστάσεων οι οποίες 
αποτελούνται από ένα (1) πολυδύναμο κέντρο Πολιτισμού, 
δύο (2) περιφερειακά κέντρα, ένα (1) ανοιχτό Θέατρο, μία (1) 
Βιβλιοθήκη] και το κέντρο Πολιτισμού «Παλατάκι», 

δ) την 24ωρη λειτουργία όλες τις ημέρες της μήνα 
(καθώς και κατά τις Κυριακές και Αργίες) της Υπηρεσί¬ 
ας φύλαξης του Δημαρχείου, η οποία για να θεωρείται 
αποτελεσματική πρέπει να είναι καθημερινή και σε δύο 
τουλάχιστον βάρδιες, απογευματινή και βραδινή. 

Από τις διατάξεις της απόφασης αυτής προκαλείται 
δαπάνη ύψους 243.000,00 € περίπου σε βάρος του προ¬ 
ϋπολογισμού του Δήμου Χαϊδαρίου για το οικονομικό 
έτος 2013 που θα βαρύνει τους ΚΑ: 10.6012, 10.6022, 
15.6012,15.6022, 20.6012, 20.6022, 30.6012, 30.6022, 35.6012, 
35.6022 και 50.6012, ανάλογη δε δαπάνη προκαλείται 
για τα επόμενα έτη σε βάρος των ίδιων κωδικών του 
προϋπολογισμού του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2013 

Ο Γενικός Γραμματέας Αποκεντρωμένης Διοίκησης 
ΔΗΜΗΤΡΗΣ ΚΑΛΟΓΕΡΟΠΟΥΛΟΣ 

-♦- 

Αριθμ. 16081/297 (8) 

Συγκρότηση συνεργείου υπερωριακής εργασίας με 
αμοιβή, πέραν του κανονικού ωραρίου στη Δ/νση 
ΤεχνικώνΈργων της Περιφερειακής Ενότητας Καρ¬ 
δίτσας 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

1. Το άρθρο 20 του Ν. 4024/2011 (ΦΕΚ 226Α') «Συντα- 
ξιοδοτικές ρυθμίσεις, ενιαίο μισθολόγιο - βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015» 

2. Το άρθρο 25 παρ. 7 του Ν. 2738/99. 

3. Το Ν. 3852/2010 (ΦΕΚ 87Α') «Νέα Αρχιτεκτονική της 
Αυτοδιοίκησης και της Αποκεντρωμένης Διοίκησης-Πρό- 
γραμμα Καλλικράτης» και ειδικότερα την παρ. 1 του 
άρθρου 282 «Γενικές μεταβατικές διατάξεις». 

4. Το Π.Δ. 129/2010 (ΦΕΚ 22Α') «Οργανισμός Περιφέ¬ 
ρειας Θεσσαλίας». 

5. Το άρθρο 6 παραγρ. 6 του Ν. 3146/2003 (ΦΕΚ 125Α'). 

6. Το γεγονός ότι για την άμεση αντιμετώπιση των 
εκτάκτων αναγκών (χιονοπτώσεις, κατολισθήσεις, πλημ¬ 
μύρες κλπ.) που παρουσιάζονται, ιδιαίτερα στο ορεινό 
τμήμα της Π.Ε. Καρδίτσας, απαιτείται η απασχόληση 

των υπαλλήλων και ειδικότερα του τεχνικού προσωπι¬ 
κού και πέραν του κανονικού ωραρίου. 

7. Το γεγονός ότι από την απόφαση αυτή προκαλεί- 
ται δαπάνη που ανέρχεται στο ποσό των 32.000 ΕΥΡΩ 
περίπου, η οποία θα εγγράφει για το σκοπό αυτό στον 
προϋπολογισμό της Περιφέρειας, έτους 2013 (Ειδ. Φο¬ 
ρέας 073 Δ/νση Οικονομικού - Διοικητικού ΚΑΕ εξόδου 
0511-0512-0291 εισφορές ΙΚΑ), αποφασίζουμε: 

1. Την καθιέρωση υπερωριακής εργασίας με αμοιβή 
υπαλλήλων της Διεύθυνσης Τεχνικών'Εργων της Περι¬ 
φερειακής Ενότητας Καρδίτσας κατά το έτος 2013 ως 
κατωτέρω: 

Υπηρεσία: Δ/νση Τεχνικών'Εργων Περιφερειακής Ενό¬ 
τητας Καρδίτσας 

Σύνολο υπηρετούντων υπαλλήλων: 54 

Προτεινόμενοι υπάλληλοι για υπερωριακή εργασία: 24 

Ώρες Απασχόλησης Α' ΕΞΑΜΗΝΟΥ: 2.400 


Ήτοι απογευματινές ώρες 2.400 
Συνολική Δαπάνη Α' ΕΞΑΜΗΝΟΥ: 14.500€ 

Ώρες Απασχόλησης Β' ΕΞΑΜΗΝΟΥ 2.880 
Ήτοι: απογευματινές ώρες 2.880 
Συνολική Δαπάνη Β' ΕΞΑΜΗΝΟΥ 17.500€ 

2. Η ονομαστική και η κατανομή των ωρών κατ’ είδος 
(καθημερινές - Κυριακές και εξαιρέσιμες απογευματινές - 
νυχτερινές) θα γίνει με απόφαση του Αντιπεριφερειάρχη 
Καρδίτσας Βασ. Τσιάκου και δεν θα υπερβαίνουν τις 
20 ώρες καθημερινές απογευματινές ανά υπάλληλο 
μηνιαίως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 29 Ιανουάριου 2013 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












